Vanuatu Jemba blong Komes mo indastri (VCCI) hemi glad blong helpem yu statem wan bisnis blong provaedem ol advaes mo i konektem yu wetem ol risos we i stap mo givim asistens.
Mifala i stap rikomendem blong yu tokbaot bisnis projek blong yu wetem wan profesonal bisnis advaesa we i stap long Vanuatu (olsem wan loeya, wan jatad akaonten o bisinis konsolten) blong asistem yu blong bambae yu savegud ol likol rikwaemen mo blong mekem sua se bisnis blong yu hemi komplaent.
Blong eni mata we i rigadem blong setemap ol niufala komes mo indastri inisietiv, plis kontaktem mifala long generalmanager@vcci.vu.
Bisnis long Vanuatu i save operet olsem ol likol entiti we i stap daon ya: Sol Treda, Patnasip, Tras, o kampani (lokol o ovasi kampani we i rejista long Vanuatu).
Sipos yu mekemap tingting blong yu finis, karem ol stratejic advaes long ol profesonal bisnis advaesa bifo yu setemap wan niufala bisnis likol strakja blong yu blong mekem sua se yu jusum wan nambawan likol entiti
tpi_Latn tpi_Latn tpi_Latn tpi_Latn tpi_Latn